b"\n_START_ARTICLE_\nLithodora fruticosa\n_START_SECTION_\nEcologia\n_START_PARAGRAPH_\nViu a l'Europa mediterr\xc3\xa0nia en zones de matolls secs, sobre substrat b\xc3\xa0sic, amb prefer\xc3\xa8ncia per s\xc3\xb2ls secs, assolellats i pedregosos i a les garrigues., i als Pa\xc3\xafsos Catalans es troba a les prov\xc3\xadncies de Barcelona, Lleida, Girona, Tarragona, Alacant, Castell\xc3\xb3 i Val\xc3\xa8ncia.\n_START_SECTION_\nDescripci\xc3\xb3\n_START_PARAGRAPH_\n\xc3\x89s un cam\xc3\xa8fit, \xc3\xa9s a dir els meristemes no superen els 50\xc2\xa0cm sobre el nivell del terra (subdivisi\xc3\xb3: mates fruticoses). \xc3\x89s una mata que, com a m\xc3\xa0xim, pot arribar a mesurar 1 metre d'amplada i uns 50\xc2\xa0cm d'al\xc3\xa7\xc3\xa0ria.\n_START_SECTION_\n\xc3\x92rgans vegetatius\n_START_PARAGRAPH_\nPresenta una tija de tipus ascendent (tamb\xc3\xa9 anomenada decumbent), \xc3\xa9s a dir, primer creix en direcci\xc3\xb3 horitzontal i despr\xc3\xa9s verticalment. Les fulles s\xc3\xb3n estretes, semblants a les del roman\xc3\xad, una mica m\xc3\xa9s curtes i cobertes de p\xc3\xa8ls r\xc3\xadgids, que s\xc3\xb3n els que donen el seu tacte aspre. Tant la tija com les fulles presenten una pilositat simple."